Národný park Hell's Gate

Národný park Hell's Gate je národný park v Keni. Nachádza sa v okrese Nakuru, medzi jazerom Naivasha a sopkami Longonot (2 776 m n. m.) a Suswa (2 356 m n. m.). Založený bol v roku 1984. Rozlohu má 68 km² a nachádza v nadmorskej výške 1 560 m n. m. až 2 187 m n. m. Príroda Park je známy rozmanitým terénom a skalnými výtvormi, ako 25 metrová skalná veža Fischer’s Tower. V parku sa nachádza 103 druhov vtákov. Dôležitými rastlinami sú napríklad Prunus africana a Osyris lanceolata. Medzi ohrozené druhy patrí Žirafa masajská, alebo supy Gyps africanus a kriticky ohrozený Gyps rueppelli. Žijú tu tiež gazely a antilopy, levy a leopardy sa vyskytujú zriedka. V parku sa nachádza geotermálna elektráreň Olkaria Geothermal I. Park je manažovaný Kenya Wildlife Service. Je možným kandidátom na zápis do Svetového dedičstva UNESCO. Galéria Referencie Iné projekty Commons ponúka multimediálne súbory na tému Národný park Hell's Gate Externé odkazy Oficiálna stránka na Kenya Wildlife Service